República de Florencia

A República de Florencia (en italiano, Repubblica Fiorentina) foi unha cidade estado establecida en Florencia (na actual Toscana, Italia). A república fundouse en 1115 cando os florentinos derrubaron a Marca de Toscana e formaron unha comuna á morte da marquesa Matilde.

A comuna estaba rexida por un consello coñecido como La Signoria, que era elixida polo gonfaloneiro (gobernante titular da cidade), que á súa vez era elixido por membros dos gremios florentinos.History of Florence. About Florence 

A historia da República abunda en loitas entre distintas faccións. Os Medici tomaron o control da cidade en 1434, tras o golpe de Estado de Cosme de Medici contra a facción que o desterrara o ano anterior.

Os Medici manterían o goberno da cidade até 1494, cando foron expulsados brevemente polo freire radical Girolamo Savonarola e despois de que Xoán de Médici (futuro papa León X) reconquistara a cidade en 1512.

A autoridade medicea foi repudiada unha segunda vez, en 1527, durante a Guerra da Liga de Cognac, pero reasumiron o poder en 1531, despois dun asedio a Florencia de once meses.

A República foi abolida en 1532, cando o papa Clemente VII nomeou duque de Florencia a Alexandre de Medici, pasando o goberno de república a monarquía hereditaria.Strathern, Paul (2003): The Medici: Godfathers of the Renaissance. Londres: Vintage books. ISBN 978-0-09-952297-3

 Notas 

 Véxase tamén 
 Outros artigos 
 Ducado de Florencia.
 Florín florentino.
 Gran Ducado de Toscana.

Categoría:Florencia
Categoría:Historia de Italia
Categoría:Estados desaparecidos da Península Itálica
Categoría:Repúblicas desaparecidas
Categoría:Estados cristiáns
Categoría:Estados da Idade Media
Categoría:Estados da Idade Moderna